ตราครุฑตราครุฑกฎกระทรวงฉบับที่2 (พ.ศ. 2522)ออกตามความในพระราชบัญญัติระเบียบข้าราชการทหารพ.ศ.2521---------อาศัยอำนาจตามความในมาตรา 10และมาตรา 19แห่งพระราชบัญญัติระเบียบข้าราชการทหาร พ.ศ. 2521รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ 1 ให้ยกเลิกความใน(4) และ (5) ของข้อ 2 แห่งกฎกระทรวง (พ.ศ. 2521) ออกตามความในพระราชบัญญัติระเบียบข้าราชการทหาร พ.ศ.2521และให้ใช้ความต่อไปนี้แทน`(4)ผู้ได้รับปริญญาตรีทางทันตแพทยศาสตร์หรือสัตวแพทยศาสตร์ ซึ่งมีหลักสูตรกำหนดเวลาศึกษาไม่น้อยกว่าหกปีให้ได้รับเงินเดือนร้อยโทเรือโท เรืออากาศโท ชั้น 8(5)ผู้ได้รับปริญญาตรีทางแพทยศาสตร์ซึ่งมีหลักสูตรกำหนดเวลาศึกษาไม่น้อยกว่าหกปี และได้ฝึกหัดงานในวิชาชีพตามที่มหาวิทยาลัยหรือสถาบันการศึกษาอื่นที่ผู้นั้นสำเร็จการศึกษากำหนดไว้เป็นผลดีมาแล้วไม่น้อยกว่าหนึ่งปี ให้ได้รับเงินเดือนร้อยโท เรือโทเรืออากาศโทชั้น 9'ข้อ 2ให้เพิ่มความต่อไปนี้เป็นวรรคสามของข้อ 4 แห่งกฎกระทรวง (พ.ศ. 2521) ออกตามความในพระราชบัญญัติระเบียบข้าราชการทหาร พ.ศ. 2521`ถ้าการเลื่อนฐานะในวรรคหนึ่งเนื่องจากผู้นั้นได้รับอนุปริญญาหรือประกาศนียบัตรวิชาพยาบาลผดุงครรภ์และอนามัยของกองทัพบก กองทัพเรือกองทัพอากาศหรือสถาบันการศึกษาอื่นที่ทางราชการรับรองซึ่งมีหลักสูตรกำหนดเวลาศึกษาไม่น้อยกว่าสามปีหกเดือนต่อจากชั้นเตรียมอุดมศึกษาปีที่สองหรือชั้นมัธยมศึกษาปีที่ห้าสานสามัญ หรือที่กระทรวงศึกษาธิการรับรองวิทยาฐานะเทียบเท่า ให้ปฏิบัติตามข้อ 3ส่วนจำนวนเงินที่เคยได้รับเกินเงินเดือนนายทหารสัญญาบัตรที่จะได้รับใหม่ให้ได้รับเป็นพ.ล.ฐ.'ข้อ 3 ให้ยกเลิกความในข้อ7 แห่งกฎกระทรวง (พ.ศ. 2521) ออกตามความในพระราชบัญญัติระเบียบข้าราชการทหาร พ.ศ. 2521และให้ใช้ความต่อไปนี้แทน`ข้อ 7การบรรจุนักเรียนนายสิบนักเรียนจ่าและนักเรียนจ่าอากาศซึ่งสำเร็จการศึกษาตามหลักสูตรต่อจากชั้นมัธยมศึกษาปีที่หกหรือชั้นมัธยมศึกษาปีที่สามสายสามัญ หรือที่กระทรวงศึกษาธิการรับรองวิทยฐานะเทียบเท่า เข้ารับราชการเป็นนายทหารประทวน(1)สำเร็จตามหลักสูตรหนึ่งปีให้ได้รับเงินเดือนสิบโท จ่าโท จ่าอากาศโท ชั้น 4(2)สำเร็จตามหลักสูตรสองปีให้ได้รับเงินเดือนสิบเอกจ่าเอก จ่าอากาศเอก ชั้น 6(3)สำเร็จตามหลักสูตรสามปีให้ได้รับเงินเดือนสิบเอกจ่าเอก จ่าอากาศเอก ชั้น 8(4)สำเร็จตามหลักสูตรสี่ปีให้ได้รับเงินเดือนจ่าสิบโทพันจ่าโท พันจ่าอากาศโท ชั้น 10'ข้อ 4 ให้ยกเลิกความในข้อ 8 แห่งกฎกระทรวง (พ.ศ. 2521) ออกตามความในพระราชบัญญัติระเบียบข้าราชการทหาร พ.ศ.2521และให้ใช้ความต่อไปนี้แทน`ข้อ 8การบรรจุนักเรียนนายสิบนักเรียนจ่าและนักเรียนจ่าอากาศซึ่งสำเร็จการศึกษาตามหลักสูตรต่อจากชั้นเตรียมอุดมศึกษาปีที่สองหรือชั้นมัธยมศึกษาปีที่ห้าสายสามัญ หรือที่กระทรวงศึกษาธิการรับรองวิทยาฐานะเทียบเท่า เข้ารับราชการเป็นนายทหารประทวน (1) สำเร็จตามหลักสูตรหนึ่งปี ให้ได้รับเงินเดือนสิบเอก จ่าเอก จ่าอากาศเอกชั้น 8(2)สำเร็จตามหลักสูตรสองปีให้ได้รับเงินเดือนจ่าสิบโทพันจ่าโท พันจ่าอากาศโท ชั้น10'ข้อ 5 ให้ยกเลิกความในข้อ9 แห่งกฎกระทรวง (พ.ศ. 2521) ออกตามความในพระราชบัญญัติระเบียบข้าราชการทหาร พ.ศ.2521และให้ใช้ความต่อไปนี้แทน`ข้อ 9การบรรจุผู้ได้รับอนุปริญญาหรือประกาศนียบัตรวิชาชีพพยาบาลผดุงครรภ์และอนามัยของกองทัพบกกองทัพเรือ กองทัพอากาศหรือสถาบันการศึกษาอื่นที่ทางราชการรับรองซึ่งมีหลักสูตรกำหนดเวลาศึกษาไม่น้อยกว่าสี่ปีต่อจากชั้นมัธยมปีที่หกหรือชั้นมัธยมศึกษาปีที่สามสายสามัญหรือที่กระทรวงศึกษาธิการรับรองวิทยฐานะเทียบเท่าเข้ารับราชการเป็นข้าราชการทหารต่ำกว่าชั้นสัญญาบัตรให้ได้รับเงินเดือนจ่าสิบโทพันจ่าโท พันจ่าอากาศโท ชั้น 10'ข้อ 6 ให้เพิ่มความต่อไปนี้เป็นข้อ 13 ทวิ แห่งกฎกระทรวง (พ.ศ. 2521) ออกตามความในพระราชบัญญัติระเบียบข้าราชการทหาร พ.ศ. 2521`ข้อ 13 ทวิการบรรจุทหารกองหนุนประเภทที่หนึ่งซึ่งมีคุณสมบัติตามที่กระทรวงกลาโหมกำหนดเข้ารับราชการเป็นพลทหารประจำการ (พลอาสาสมัคร)ให้ได้รับเงินเดือนพลทหารประจำการ (พลอาสาสมัคร) ชั้น 10'ข้อ 7 ให้ยกเลิกความในข้อ14 แห่งกฎกระทรวง (พ.ศ. 2521)ออกตามความในพระราชบัญญัติระเบียบข้าราชการทหาร พ.ศ.2521และให้ใช้ความต่อไปนี้แทน`ข้อ 14การบรรจุผู้ได้รับอนุปริญญาซึ่งมีหลักสูตรกำหนดเวลาศึกษาไม่น้อยกว่าสามปีหรือประกาศนียบัตรวิชาชีพเทียบได้ไม่ต่ำกว่าอนุปริญญาจากสถาบันการศึกษาในประเทศแต่ไม่สำเร็จการศึกษาวิชาทหารตามที่กระทรวงกลาโหมกำหนดตามกฎหมายว่าด้วยการส่งเสริมการฝึกวิชาทหารเข้ารับราชการเป็นข้าราชการทหารต่ำกว่าชั้นสัญญาบัตรในตำแหน่งหน้าที่หลักที่ต้องใช้วิชาชีพนั้น ให้ผู้นั้นได้รับเงินเดือนจ่าสิบเอกพันจ่าเอกพันจ่าอากาศเอก ชั้น 12'ข้อ 8กฎกระทรวงนี้ให้ใช้บังคับตั้งแต่วันที่ 1 กันยายน พ.ศ. 2521 เป็นต้นไปให้ไว้ ณ วันที่ 30 เมษายน พ.ศ. 2522พลเอก เกรียงศักดิ์ ชมะนันทน์รัฐมนตรีว่าการกระทรวงกลาโหมหมายเหตุ :-เหตุผลในการประกาศใช้กฎกระทรวงฉบับนี้ คือโดยทีเป็นการสมควรแก้ไขเพิ่มเติมอัตราเงินเดือนในการบรรจุบุคคลเข้ารับราชการเป็นข้าราชการทหารให้เหมาะสมยิ่งขึ้น จึงจำเป็นต้องออกกฎกระทรวงนี้